stanford-oval/wikipedia huggingface dataset:
סראפין מסנליס
ביוגרפיה

לואי נולדה בארסי (Arsy) לאב פועל ואם ממשפחת איכרים. היא התייתמה מאמה בגיל שנה ומאביה בגיל שש, ואחותה הגדולה לקחה אותה תחת חסותה. כנערה עבדה כרועת צאן. ב-1881 החלה לעבוד כמשרתת במנזר, ומ-1901, בבית משפחה מן המעמד הבינוני בעיירה סנליס (Senlis).
לצד עבודתה כמשרתת, נהגה לואי לצייר בלילות. בשנת 1912 גילה את ציוריה אספן האומנות הגרמני וילהלם אודה (Wilhelm Uhde), בעת ששהה בסנליס. אודה הפך לפטרונה, אך ב-1914, בתחילת מלחמת העולם הראשונה, נאלץ לעזוב את צרפת. הקשר ביניהם חודש רק ב-1927, וב-1929 ארגן אודה תערוכה עבור לואי, והציג אותה לקהל הרחב.
בזכות מכירת ציוריה נהנתה לואי, במשך שנים ספורות, מרווחה כלכלית. באותה תקופה ציירה על בדים ענקיים (עד גובה 2 מטר). ב-1932 אושפזה בבית חולים לחולי נפש בקלרמונט (Clermont) עקב "פסיכוזה כרונית".
אודה דווח שלואי נפטרה ב-1934, אך למעשה היא חיה עד 1942. היא נפטרה ערירית ונקברה בקבר משותף. אודה המשיך להציג את יצירותיה בתערוכות, כולל תערוכת יחיד בפריז בשנת 1945.
בשנת 2009 יצר הבמאי הצרפתי מרטין פרובו (Martin Provost) סרט ביוגרפי על חייה של לואי - "סראפין" (Séraphine). הסרט זכה בשבעה פרסי סזאר.
אמנותה

לואי ציירה שילובי פרחים ופירות דמיוניים מרובי תנועה. היא השתמשה בצבעים אותם יצרה בעצמה מפיגמנטים שאת סודם לא גילתה. הצבעים עומדים במבחן הזמן ושומרים על רעננותם.
לואי ציירה מתוך דחף פנימי. לדבריה, ציירה בשליחות שמיים. היא נהגה לחתום את שמה בחריטה בסכין בתוך צבע הציור, או לצייר אותו בצבע, לעיתים לפני שהחלה לצייר את הציור עצמו.
אעתכאף

אעתכּאף (בערבית: اعتكاف) הוא מנהג אסלאמי המורכב מתקופה של שהייה במסגד במשך מספר מסוים של ימים, שבה מתמקדים בעבודת האל ובהתרחקות מענייני העולם.
המשמעות המילולית של המילה מרמזת על דבקות והצמדות למשהו, או שהיה באופן קבוע בדבר מסוים. 'משהו' זה לרוב כולל ביצוע תפילות רשות, קריאת הקוראן ולמידת חדית'.
הערות שוליים

↑  I'tikaf, Al-Islam.org (באנגלית) (ארכיון)
↑  Shalimar Islamic Centre, shalimarislamiccentre.ca (ארכיון)
| --- | --- |
בקרת זהויות :  TDVİA: itikaf 
ערך זה הוא קצרמרבנושא אסלאם. אתם מוזמנים לתרום לוויקיפדיה ו.
סמל רוד איילנד

| --- | --- |

 פרטים
 המחזיק בסמל:  מדינת רוד איילנד
 התקנים
 מוטו:  תקווה
סמל מדינת רוד איילנד, או בשמו המלא "חותם מדינת רוד איילנד ומטעי פרובידנס" (באנגלית: The Seal of the State of Rhode Island and Providence Plantations) מציג במרכזו עוגן ימי בצבע זהב על רקע כחול. מתחת לעוגן כתובה המילה "תקווה" (Hope). על המעגל החיצוני של הסמל מופיעה הכתובת: "חותם מדינת רוד איילנד ומטעי פרובידנס 1636".
היסטוריה > התקופה הקולוניאלית

מושבת רוד איילנד הוקמה בשנת 1636 על ידי קבוצת פליטים שהונהגו על ידי רוג'ר ויליאמס (אנ'), כומר נוצרי, ואן הצ'ינסון, אשר הגיעו לאזור כבריחה מרדיפה דתית ביבשת אירופה ומסצ'וסטס הסמוכה. הפליטים קבעו את העוגן כסמלה של המושבה. ההשראה לבחירת העוגן היא ככל הנראה הפסוק מהברית החדשה:
...בַּתִּקְוָה הַנְּתוּנָה לְפָנֵינוּ׃ 19 אֲשֶׁר־הִיא לְנַפְשֵׁנוּ כְּעֹגֶן נָכוֹן וְחָזָק...
גם המילה "תקווה", שהוספה לראש הסמל מעל העוגן בשנת 1644 אחרי שויליאמס קיבל זכות רשמית ליישב את האזור על ידי מלך אנגליה, מקורה מפסוק זה. החל משנה זו, הסמל אומץ על ידי כל ממשלה ברוד איילנד בצורות שונות תוך שמירה על העקרונות המרכזיים במבנהו - העוגן הזהוב, הרקע הכחול, המוטו "תקווה" והכיתוב המקיף את הסמל.
היסטוריה > סמל האצולה של מדינת רוד איילנד

בשנת 1881 אימצה האספה הכללית של מדינת רוד איילנד סמל אצולה למדינה, בנוסף לחותם ולדגל הקיימים של המדינה. סמל האצולה נכנס לתוקפו ב-1 בפברואר 1882. סמל האצולה משמש כסמל המדינה בגרסאותיו השונות, בסמל ודגל מושל המדינה ובסמלו של סגן מושל המדינה.
סמל האצולה בדגל מושל מדינת רוד איילנד
סמל מושל רוד איילנד
סמל סגן מושל רוד איילנד (אנ')
גרסה מצוירת של סמל האצולה (1876)
גרסאות קודמות ושימושים נוספים

גרסת הסמל שהייתה בשימוש ב-1853
סמל חברת ההיסטוריה של רוד איילנד בשנת 1852
סמל המשמר הלאומי של רוד איילנד
ראו גם

דגל רוד איילנד
| סמלי מדינות ארצות הברית |
| --- | --- | --- |
| סמל פדרלי | סמל ארצות הברית |  |
| סמלי מדינות | אוהיו • אוקלהומה • אורגון • איווה • איידהו • אילינוי • אינדיאנה • אלבמה • אלסקה • אריזונה • ארקנסו • ג'ורג'יה • דלאוור • דקוטה הדרומית • דקוטה הצפונית • הוואי • ויומינג • ויסקונסין • וירג'יניה • וירג'יניה המערבית • ורמונט • וושינגטון • טנסי • טקסס • יוטה • לואיזיאנה • מונטנה • מיזורי • מיין • מינסוטה • מיסיסיפי • מישיגן • מסצ'וסטס • מרילנד • נבדה • נברסקה • ניו ג'רזי • ניו המפשייר • ניו יורק • ניו מקסיקו • פלורידה • פנסילבניה • קולורדו • קונטיקט • קליפורניה • קנזס • קנטקי • קרוליינה הדרומית • קרוליינה הצפונית • רוד איילנד |  |
| סמלי אזורים מבודדים | סמואה האמריקנית • גואם • איי מריאנה הצפוניים • פוארטו ריקו • איי הבתולה של ארצות הברית |  |
| סמל מחוז קולומביה ווושינגטון | וושינגטון, מחוז קולומביה |  |
סמל האצולה של מדינת רוד איילנד
סימון פאולסן

סימון בוסק פאולסן (בדנית: Simon Busk Poulsen, נולד ב-7 באוקטובר 1984) הוא כדורגלן עבר דני ששיחק כמגן שמאלי.
קריירה

פאולסן החל את הקריירה שלו בסונדרייסק בעמדת הקיצוני שמאלי. בשנת 2002 עלה לקבוצה הבוגרת. בשנת 2005 עלה עם המועדון לליגת העל. ביוני 2005, עבר למיטיולן. פאולסן הצליח לבסס את מקומו, אך בפברואר 2006 נפצע וחזר רק לאחר 3 חודשים. בשנת 2007 נכלל בנבחרת העונה בליגה הדנית. ב-23 בדצמבר 2007, חתם בא.ז. אלקמאר תמורת 3 מיליון אירו. באלקמאר עבר לשחק בעמדת המגן שמאלי ובעונת 2008/2009 זכה עם המועדון באליפות. ב-25 באוגוסט 2012, פאולסן חתם בסמפדוריה לשלוש שנים. בינואר 2014 שוחרר מסמפדוריה וב-16 בינואר 2014 חזר לאלקמאר.
בצעירותו פאולסן שיחק בנבחרת הנוער ונבחרת הצעירה איתה השתתף באליפות אירופה בכדורגל עד גיל 21 - 2006. בינואר 2007 זומן לראשונה לסגל הנבחרת הבוגרת. במרץ 2007 ערך את הופעת הבכורה שלו במשחק ידידות נגד גרמניה. פאולסן השתתף עם הנבחרת במונדיאל 2010.
תארים

סונריסקה
הליגה השנייה בדנמרק: 2004/2005
אלקמאר
אליפות הולנד: 2008/2009
אליפות הולנד: 2015/2016
הסופר קאפ ההולנדי: 2016
עד (שיר)

| --- | --- |

 סינגל בביצוע אדם
 יצא לאור:  1993
 שפה:  עברית 
 אורך:  3:05
 חברת תקליטים:  הד ארצי
 כתיבה:  אהוד מנור
 הפקה:  קובי אושרת
 
"עד" הוא סינגל שהוקלט על ידי הזמר הישראלי אדם. את השיר הוציאה בשנת 1993 לאור חברת התקליטים הד ארצי כסינגל שלא מתוך אלבום אולפן.
על השיר

"עד" נכתב והולחן על ידי אהוד מנור וקובי אושרת. הוא השתתף בקדם-אירוויזיון 1993, והגיע למקום השלישי כשמעליו דורגו "ריח וצבע" של דורון מזר ו"שירו" של להקת שירו ושרהל'ה שרון בהתאמה. ב-14 באפריל הוצג כמועמד לכניסה למצעד הפזמונים השבועי של רשת ג'. בשבוע שלאחר מכן דורג במקום העשירי והיה לכניסה הגבוהה של אותה שבוע. ב-2 במאי עלה למקום השני – המיקום הגבוה ביותר אליו הגיע – שם שהה שבועיים רצופים. לבסוף, ב-21 ביוני יצא מטבלת הדירוג לאחר תשעה שבועות צעידה רצופה.
מיקומי שיא

|   ‏‏‏  מצעדים ודירוגים (1993)> מדינה |   ‏‏‏  מצעדים ודירוגים (1993)> מצעד |   ‏‏‏  מצעדים ודירוגים (1993)> מיקום שיא |   ‏‏‏  מצעדים ודירוגים (1993)>  |
| --- | --- | --- | --- |
|  ישראל | רשת ג' | 2 |  |
הערות שוליים

↑   קדם אירוויזיון 1993, סרטון  באתר יוטיוב
↑  קדם אירוויזיון 1993 באתר סטריאו ומונו
↑  המצעד השבועי של רשת ג' מתאריך 14 באפריל 1993. פזמונט
↑  המצעד השבועי של רשת ג' מתאריך 21 באפריל 1993. פזמונט
↑  המצעד השבועי של רשת ג' מתאריך 2 במאי 1993. פזמונט
↑  המצעד השבועי של רשת ג' מתאריך 9 במאי 1993. פזמונט
↑  המצעד השבועי של רשת ג' מתאריך 21 ביוני 1993. פזמונט
| אדם |
| --- | --- | --- |
דיסקוגרפיה
| אלבומי אולפן | סוד • מרחוק לרחוק • חופשי • הימים שאנחנו ביחד • סוד האחד • רגעים קטנים • גאולה |  |
| אלבומי אוסף | פעמיים ביום • אדם – האוסף |  |
| אלבומי הופעה | LIVE זאפה – הלהיטים הגדולים • לייב בגריי 2023 |  |
| סינגלים | "לא לוקח בקלות" • "הכרזת מלחמה" • "ימים ברקיע" • "אין מוצא" • "בלדה בין כוכבים" • "סוד" • "תמונות" • "נוסע רחוק" • "מצטער" • "היא רוקדת לבדה" • "שקיעה אחת" • "איש עוד לא הכיר אותי" • "מרחוק לרחוק" • "מכור לאהבה" • "איש עוד לא הכיר אותי" • "תפקיד חיי" • "פעמיים ביום" • "עד" • "ברוש" • "לילות אהבה" • "נגד הגורל" • "סוס מעץ" • "מחר יהיה שקט" • "הדברים הכי פשוטים" |  |
סראי (מקדוניה הצפונית)

| --- | --- |

אגם טרסקה בסראי
 מדינה:  מקדוניה הצפונית מקדוניה הצפונית
 מחוז:  סקופיה
 נפה:  סראי
 גובה:  268 מטרים
 אוכלוסייה:  ‏
  ‑ בכפר:  5,232 (2002)
 קואורדינטות:  42°00′00″N 21°19′30″E﻿ / ﻿42°N 21.325°E﻿ / 42; 21.325 
 אזור זמן:  UTC +1
  מפת מיקום  מפה מפורטת   (למפת מקדוניה הצפונית מוגדלת) סקופיה ביטולה קומאנובו פרילפ ולס שטיפ אוחריד גוסטיבר סטרומיצה יוון א ל ב נ י ה  קוסובו סרביה בולגריהסראי(למפת מקדוניה הצפונית רגילה) סקופיה ביטולה קומאנובו פרילפ ולס שטיפ אוחריד גוסטיבר סטרומיצה יוון א ל ב נ י ה  קוסובו סרביה בולגריהסראי  he tabBackground:;tabBorder:#aaa;defaultTab:0;
סראי (במקדונית: Сарај; באלבנית: Saraj) הוא כפר במקדוניה הצפונית. העיר היא מרכז הרשות המקומית סראי שבאזור הסטטיסטי סקופיה. בכפר נמצא מסגד חוסיין-שאחובה.
דמוגרפיה

לפי מפקד אוכלוסין שנערך ב-2002 אוכלוסיית העיר מנתה 5,232 תושבים. הקבוצות האתניות העיקריות הן:
| שם | מספר תושבים |
| --- | --- |
אלבנים: 4,294
מקדונים: 578
רומנים: 213
בוסנים: 78
טורקים: 15
סרבים: 12
אחרים: 42
| שנה | 1900 | 1995 | 1948 | 1953 | 1961 | 2002 | 2021 |
| --- | --- | --- | --- | --- | --- | --- | --- |
| אוכלוסייה | 7001800000000000000♠80 | 7001800000000000000♠80 | 7002327000000000000♠327 | 7002565000000000000♠565 | 7003101500000000000♠1,015 | 7003523200000000000♠5,232 | 7003626500000000000♠6,265 |
הערות שוליים

↑  Macedonian Census (2002), Book 5 - Total population according to the Ethnic Affiliation, Mother Tongue and Religion, The State Statistical Office, Skopje, 2002, p. 171.
ערך זה הוא קצרמרבנושא מקדוניה הצפונית ובנושא יישובים באירופה. אתם מוזמנים לתרום לוויקיפדיה ו.
סיגייט טכנולוגיות

| --- | --- |


 נתונים כלליים
 בורסה:  נאסד"ק (11 בדצמבר 2002–STX) 
 מייסדים:  Alan Shugart 
 תקופת הפעילות:  1979–הווה (כ־45 שנים) 
 חברות בנות:  מקסטור  סיגייט הממלכה המאוחדת 
 מיקום המטה:  ארצות הברית קופרטינו, קליפורניה, ארצות הברית
 ענפי תעשייה:  אחסון נתונים 
 מוצרים עיקריים:  דיסק קשיח, solid state drive, hybrid drive, תוכנה 
 שווי שוק:  482.20 מיליון THB (10 באוקטובר 2024)
 הכנסות:  11,661,000,000 דולר אמריקאי (נכון ל־2022) 
 רווח תפעולי:  1,955,000,000 דולר אמריקאי (נכון ל־2022) 
 רווח:  1,649,000,000 דולר אמריקאי (נכון ל־2022) 
 מנכ"ל:  Stephen J. Luczo 
 עובדים:  57,900 
  
 www.seagate.com
 
סיגייט טכנולוגיות (באנגלית: Seagate Technology) היא חברה אמריקאית, ואחת מגדולות יצרניות הדיסקים הקשיחים ופתרונות האחסון בעולם. החברה הוקמה בשנת 1979 ומשרדיה המרכזיים ממוקמים בעיר קופרטינו שבמדינת קליפורניה בארצות הברית.
היסטוריה

החברה הוקמה בשנת 1979 תחת השם Shugart Technology על ידי אלן שוגרט ופיניס קונר. מוצרה הראשון של החברה היה הכונן הקשיח ST-506 בנפח אחסון של 5MB ובגודל 5.25 אינץ' (כונן קטן במיוחד לאותם ימים, אם כי היום מיוצרים כוננים בגודל של 3.5 אינץ' בלבד למחשבים ביתיים). כונן זה היה לכונן הקשיח הראשון בממדים אלה, וזכה להצלחה מסחררת שהובילה לפיתוחו של כונן דומה נוסף, ה-ST-412, בנפח 10MB.
בתחילת שנות ה-80 של המאה ה-20, חתמה סיגייט על חוזה עם חברת IBM לאספקת רכיבים עבור מחשבי ה-IBM XT, המחשב האישי הראשון מתוצרתה שכלל כונן קשיח. באותם הימים, הייתה IBM בין ספקיות המחשבים האישיים הבולטות ביותר, וחוזה זה הביא לצמיחה מהירה מאוד של חברת סיגייט. כש-IBM פנתה לחברות נוספות לאספקת כוננים קשיחים, הגיבה סיגייט בהקמת רשת הפצה נרחבת לכונניה על מנת שלא להיתלות ב-IBM.
בשנת 1985 עזב קונר את החברה והקים חברה משלו בשם Conner Peripherals שהתמחתה בייצור כוננים קשיחים למחשבים אישיים, עד שבשנת 1996, כעשר שנים לאחר מכן, התמזגה החברה חזרה לתוך סיגייט.
בשנת 1989 החלה סיגייט לפגר טכנולוגית מאחורי מתחרותיה, והוחלט על קניית מחלקת הכוננים הקשיחים של חברת CDC - Control Data Corporation, אשר החזיקה בכמה פטנטים וטכנולוגיות ייחודיות שהעניקו לסיגייט יתרון טכנולוגי ואיפשרו לה לחזור לתחרות בשוק הכוננים הקשיחים.
החל מאמצע שנות ה-90 של המאה ה-20, החלה החברה לקנות חברות תוכנה העוסקות באחסון. השקעה זו השתלמה לאחר שסיגייט מכרה את מחלקת התוכנה שלה לחברת וריטאס (Veritas), והפכה לאחת מבעלות המניות העיקריות בחברה זו. בעקבות הקנייה, מחירי מניות וריטאס נסקו, וחברת סיגייט מכרה אותן ברווח משמעותי.
בשנת 2006 קנתה סיגייט את חברת מקסטור (Maxtor) שהתמחתה גם היא בכוננים קשיחים והייתה באותה העת החברה השלישית בגודלה בתחום זה (אחרי סיגייט ווסטרן דיגיטל).
בשנים האחרונות החלה סיגייט לעסוק בסוגיית צריכת החשמל של הכוננים הקשיחים. עם עליית מחירי האנרגיה בעולם, צרכנים רבים של פתרונות אחסון חיפשו פתרונות חסכוניים בצריכת החשמל שלהם. ב- יוני 2008 הציגה החברה כונן בגודל 2.5 אינץ' ובשם Savvio 10K.3 שנפחו 300GB, וצורך רק כ-30% מצריכת החשמל של כונני ה-3.5 אינץ' הנפוצים.
נישה נוספת אליה פנתה החברה בשנים האחרונות הוא תחום אבטחת המידע. בספטמבר 2007 החלה החברה להפיץ כוננים בנפח 1TB בעלי הצפנה חזקה (הצפנה המכונה "הצפנת כונן מלאה", FDE - Full Disk Encryption) למחשבים אישיים. מאוחר יותר, הפיצה סיגייט גם כוננים בנפח 250GB לכוננים ניידים התומכים בהצפנה זו.
מטה החברה בקופרטינו, קליפורניה
סראנו (נהר בניקרגואה)

| --- | --- |
אין תמונה חופשית
 מידע כללי
 אורך:  4.25 קילומטרים
 גובה מוצא הנהר:  62 מ' 
 מדינות באגן הניקוז:  ניקרגואה ניקרגואה
  (למפת ניקרגואה מוגדלת) מנגואה לאון צ'יננדגה מטגלפה חינוטגה בלופילדס הונדורס קוסטה ריקה הים הקריבי האוקיינוס השקטסראנו(למפת ניקרגואה רגילה) מנגואה לאון צ'יננדגה מטגלפה חינוטגה בלופילדס הונדורס קוסטה ריקה הים הקריבי האוקיינוס השקטסראנו
 
נהר הסראנו (בספרדית: Río Serrano) הוא נהר הזורם במחוז ריו סן חואן (Río San Juan Department) שבניקרגואה שבחלקה הדרומי של המדינה, כ-200 ק"מ מדרום-מזרח מעיר הבירה מנגואה. האדמה שליד הנהר ניתנת ליישוב, והוא מאוכלס בדלילות עם 34 נפש לקמ"ר.
אקלים

הטמפרטורה הממוצעת היא 23 מעלות צלזיוס. החודש הכי חם הוא מאי (26 מעלות צלזיוס). החודש הכי קר הוא אוגוסט (22 מעלות צלזיוס). כמות המשקעים הממוצעת היא 2,220 מילימטרים בשנה. חודש יולי הוא החודש שיש בו הכי הרבה גשם (418 מ"מ גשם), וחודש מרץ הוא החודש שיש בו הכי פחות גשם (13 מ"מ גשם).
הערות שוליים

↑  Land Cover Classification (1 year) | NASA, Land Cover Classification (1 year) | NASA, ‏2019-03-20 (באנגלית)
↑  Population Density | NASA, Population Density | NASA, ‏2019-03-20 (באנגלית)
↑  "NASA Earth Observations Data Set Index". NASA. נבדק ב-30 בינואר 2016. {{cite web}}:  (עזרה)
↑  "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}:  (עזרה)
ערך זה הוא קצרמרבנושא נהרות ונחלים ובנושא גאוגרפיה של אמריקה המרכזית. אתם מוזמנים לתרום לוויקיפדיה ו.
אע'לבים

| --- | --- |

אמירות האע'לבים בסוף המאה ה-9
 ממשל
 משטר:  ח'ליפה
 שפה נפוצה:  ערבית
 עיר בירה:  קירואן   רקאדה (876-909)   אל עבאסיה (800-876)
 גאוגרפיה
 יבשת:  אפריקה 
 היסטוריה
 תאריכי הקמה:  800 
 תאריכי פירוק:  909 
 ישות קודמת:  בית עבאס
 ישות יורשת:  השושלת הפאטמית 
 שליטים בולטים:  איברהים א' בן אל אחלאב בן סלים (800-812)   אבו מודהר זיאדאת אללה השלישי בן עבדאללה (903-909)
 דמוגרפיה
 דת:  אסלאם סוני
 כלכלה
 מטבע:  דינר אע'לבי
 
דינר זהב מימי אבראהים אבן אל-אע'לב, מייסד השושלת האע'לבית באיפריקיה, סביבות 808; אצוּר במוזיאון לאמנות אסלאמית ברקאדה, תוניסיה
האע'לבים (בערבית: أغالبة) היו שושלת אמירים מוסלמים ששלטו על ממלכה צפון אפריקאית שהקיפה את שטחי טריפולי, תוניסיה המודרנית ומזרח אלג'יריה (איפריקיה) בשנים 800–909.
ממלכת האע'לבים קמה כתוצאה מהתמוטטות שלטונו של בית עבאס בחלקיה המערביים של החליפות המוסלמית. מאמצע המאה ה-8 והלאה החלו לקום בחבלים שונים בצפון אפריקה נסיכויות ח'אריג'יות שונות, שהיו למעשה עצמאיות לחלוטין מהשלטון העבאסי. במקביל, במהלך המאה ה-9, הצליח המנהיג המוסלמי אידריס בן עבדאללה לרכז סביבו ערבים וברברים כדי להקים נסיכות עצמאית באזור מרוקו של ימינו.
תגובתו של הח'ליף העבאסי הארון אל רשיד הייתה בהקמתו של מחוז חדש בצפון אפריקה בעל פיקוד עצמאי. מושכות השלטון על מחוז זה, ששטחו כלל את תוניסיה המודרנית ומזרח אלג'יריה, הופקדו בידיו של אבראהים אבן אל-אע'לב. אע'לב ויורשיו שמרו על קשר רשמי עם המזרח והכירו בעבאסים כשליטים החוקיים של העולם המוסלמי, אולם למעשה שלטו בממלכתם בעצמאות גמורה.
הממלכה האע'לבית הייתה המדינה המוסלמית החזקה והמשפיעה ביותר במערב במשך כל תקופת קיומה. למרות רצף של מרידות רבות שנערכו בידי השבטים הברברים, בני כיתות דתיות שונות וחלק מהחיילים הערבים, הצליחו השליטים האע'לבים לשמור על שלטונם, לשמר את צביונה הערבי והמוסלמי אורתודוקסי של המדינה ולבסס את חוזקה הצבאי והמדיני. כוחם נשען, בין השאר, על משמר פרטי שהתבסס על ילידי אפריקה. הישג נוסף שרשמו האע'לבים היה כיבושו של האי סיציליה מידי הביזנטים, במסע כיבוש שנמשך בתקופה של כ-50 שנה והקמתה של פרובינציה מוסלמית איתנה על שטח האי, סביב העיר פלרמו.
המסגד הגדול של קירואן שעיקרו נבנה בתקופת האע'לבים
תקופת שלטונם של האע'לבים הייתה תקופה של שגשוג כלכלי ותרבותי בצפון אפריקה. עיר הבירה של הממלכה, קירואן, הפכה לאחד מהמרכזים החשובים והמפוארים של האסלאם במערב ולמרכז בינלאומי גדול של סחר. הארץ עברה גם מהפכה חקלאית כאשר האע'לבים יזמו את בנייתם של מפעלי השקיה רבים ברחבי הארץ, תיקונן של תעלות השקיה ישנות והרחבתם של השטחים החקלאיים בממלכה. התעשייה המקומית פרחה, בעיקר בשל הגדלת השימוש במחצבי הארץ השונים (כגון ברזל, עופרת, אלמוגים ונחושת). הערים השונות התפתחו והוקפו במבצרים, המטבע המקומי התבסס, ושורה של מחנות מבוצרים הוקמו לאורך קו החוף.
תרומה חשובה נוספת להתפתחותו של האסלאם בצפון אפריקה תחת שלטונם של האע'לבים היה בביסוס האסכולה המאליכית כאסכולת השריעה הבולטת באזור זה, אסכולה ששולטת בצפון אפריקה עד ימינו. מהלך זה הובל על ידי המשפטן המוסלמי סחנון, מתלמידיו המובהקים של מאלכ אבן אנס, מייסד האסכולה. סחנון ארגן את המערכת המשפטית בממלכה והחדיר את עיקרי האסכולה לכל ארצות המערב המוסלמיות.
שלטונם של האע'לבים בצפון אפריקה הופסק על ידי הפאטימים. הללו, בעזרת קשריהם עם שבט כתאמה הברברי, ניצלו את התמרמרות האוכלוסייה המקומית בשל נטל המיסים הכבד שהטילו השליטים האע'לבים והצליחו לכבוש את הארץ מידם של האחרונים. עיר הבירה קירואן נפלה לידי הפאטימים בשנת 909 ובכך תמה תקופת שלטונם של האע'לבים בצפון אפריקה.
לקריאה נוספת

קלוד כאהן, "האסלאם - מלידתו ועד תחילת האימפריה העות'מאנית", עמ' 276 - 280, תרגום על ידי עמנואל קופלביץ, הוצאת דביר, 1995.
היו קנדי, "מחמד והח'ליפות", מוסד ביאליק, 1998.
אנדריי זוכבאיה

אנדריי זוכבאיה (נולד ב־10 ביולי 1980) הוא חותר פאראלימפי ישראלי.
שלוש פעמים השתתף באליפות העולם לנוער בחתירה והתמודד בחתירה זוגית. בשנת 1996 התחרה עם יואל נחום וזכה במדליית כסף ובשנת 1998 התחרה עם אנטון שור וזכה במדליית ארד. בשנת 1997 התחרה עם גנדי קליינמן והם דורגו במקום השישי.
בשנת 2000 נפגע בתאונת דרכים.
באליפות העולם בשייט לנכים לשנת 2007 היה חבר הנבחרת בתחרות חתירה ברביעייה (עם אנסטסיה דוברובולסקי, גילת עבאדי, פיטר דויטש וההגאי גנדי סנדלר) והם הגיעו למקום השלישי.
במשחקים הפאראלימפיים בייג'ינג (2008) התחרה ברביעיית חתירה (עם ראובן מגנאג'י, שיר קלמנוביץ, אנסטסיה דוברובולסקי וההגאי גנדי סנדלר) והם דורגו במקום ה-12 בדירוג הכללי.
אנדריי טושב

ערך זה עוסק בראש ממשלת ממלכת בולגריה. אם התכוונתם לגנרל בולגרי ממלחמת העולם הראשונה, ראו .
אנדריי סלאבוב טושב (בבולגרית: Андрей Славов Тошев;‏ 16 באפריל 1867, סטארה זאגורה, האימפריה העות'מאנית – 10 בינואר 1944, סופיה, הרפובליקה העממית הבולגרית), היה מדען ופוליטיקאי בולגרי, אשר כיהן ב-1935 למשך מספר חודשים כראש ממשלת ממלכת בולגריה.
בין 1909 ל-1913 כיהן טושב כשגריר ממלכת בולגריה בסרביה וסייע לכינון הליגה הבלקנית. לאחר תום מלחמת הבלקן השנייה וחתימת הסכם בוקרשט (1913), מונה טושב לשגריר באימפריה העות'מאנית ובין 1913 ל-1914 הוצב באיסטנבול. טושב היה מלוכן ונחשב איש אמונה של משפחת המלוכה הבולגרית בכלל ושל המלך בוריס השלישי, בפרט. ב-21 באפריל 1935 פיטר המלך את ראש הממשלה פנצ'ו זלאטב ומינה במקומו את טושב. בנובמבר נערכו בבולגריה בחירות כלליות. המלך בוריס השלישי הטיל על נאמנו גאורגי קיוסאיבנוב להרכיב ממשלה ולעמוד בראשה.
סימון מקאוליי

| --- | --- |

 לידה:  14 באפריל 1976 (בת 48) פרת', אוסטרליה 
 מדינה:  אוסטרליה 
 תקופת הפעילות:  מ-2001 
 פרופיל ב-IMDb
 
סימון מקאוליי (באנגלית: Simone McAullay; נולדה ב-14 באפריל 1976) היא שחקנית אוסטרלית.
ביוגרפיה

מקאוליי נולדה בפרת' שבאוסטרליה המערבית. היא נבחנה לבית הספר למשחק "מרכז השחקנים" בסידני, וסיימה את לימודיה בשנת 2000. בשנים 2003 עד 2006 שיחקה מקאוליי בתפקיד סוזי ריינור בסדרת הדרמה המשטרתית "Blue Heelers".
ב-2007 הופיעה מקאוליי בתפקיד ויוויאן אנדרסון ב-15 פרקים של הסדרה "קרוב רחוק". היא חזרה להופיע בסדרה גם ב-2008 ושיחקה ב-5 פרקים נוספים. עוד ב-2008 גילמה דמות של שוטרת מז"פ ג'סיקה מקיי בסדרה "The Strip" של ערוץ 9 האוסטרלי.
ב-2013 גילמה מקאוליי את בעלת המלון, בקה פישר, בסדרת הדרמה "ברודצ'רץ'" של רשת ITV. ב-2014 שיחקה בתפקידי אורח בדמות האחות ג'אנין בפרק בסדרה "The Smoke" של Sky One, בפרק ספיישל של "צוות איי טי", ובתפקיד רות' קולבר בפרק בסדרה הרפואית "הולבי סיטי". ב-2019 הצטרפה שוב לצוות שחקני הסדרה "קרוב רחוק" בתפקיד טרזה מסטרסון.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2001 |  | Crash Palace | אנג'י מקינטייר | סדרת טלוויזיה (פרק אחד) |
| 2001 |  | Invincible | גברת הריסון | סרט קולנוע |
| 2003–2006 |  | Blue Heelers | סוזי ריינור | סדרת טלוויזיה (101 פרקים) |
| 2007–2008 | קרוב רחוק | Home and Away | ויו אנדרסון | סדרת טלוויזיה (9 פרקים) |
| 2008 |  | The Strip | ג'סיקה מקיי | סדרת טלוויזיה (13 פרקים) |
| 2013–2015 | ברודצ'רץ' | Broadchurch | בקה פישר | סדרת טלוויזיה (14 פרקים) |
| 2013 | צוות איי טי | The IT Crowd | עוזרת בחנות | בפרק "The Internet Is Coming" |
| 2014 |  | The Smoke | ג'אנין | סדרת טלוויזיה  (פרק אחד) |
| 2014 | הולבי סיטי | Holby City | רות' קולבר | בפרק "'The Spirit...' |
| 2015 |  | Count Arthur Strong | אנאבל | בפרק "Fame at Last" |
| 2016 | חוקרת מקרי המוות | The Coroner | ג'ס פלפס | בפרק "The Drop Zone" |
| 2019 | קרוב רחוק | Home and Away | טרזה מסטרסון | סדרת טלוויזיה |
| 2019 |  | The Commons | פרנצ'סקה בוליי | סדרת טלוויזיה |
הערות שוליים

↑  Miller, Kylie, From Perth to Mount Thomas; The Age, 18 September 2003.
↑  No bikkies for Frankie in new drama. 19 July 2008.
↑  Green, Jessica (10 ביוני 2020). "FEMAIL reveals what the Broadchurch cast is up to now". Mail Online. {{cite web}}:  (עזרה)
↑  "Home and Away's Simone McAullay: My big news". New Idea. 2 בספטמבר 2019. נבדק ב-16 בספטמבר 2019. {{cite web}}:  (עזרה)
| --- | --- |
בקרת זהויות :  LCCN: no2019028084  VIAF: 663155191917882440003   WorldCat (עם VIAF): 663155191917882440003
סימון סיניורה

| --- | --- |

 לידה:  25 במרץ 1921 ויסבאדן, גרמניה
 פטירה:  30 בספטמבר 1985 (בגיל 64) אותיי-אותייה, צרפת
 מקום קבורה:  פר לשז 
 שם לידה:  Henriette Charlotte Simone Kaminker 
 מדינה:  צרפת 
 תקופת הפעילות:  מ-1942 
 בן או בת זוג:  איב אלגרה (1944–1949)  איב מונטאן (22 בדצמבר 1951–30 בספטמבר 1985) 
 צאצאים:  Catherine Allégret 
 פרסים והוקרה:  פרס אוסקר 3 פרסי באפט"א פרס אמי פרס סזאר
 פרופיל ב-IMDb
 
סימון סיניורה (בצרפתית: Simone Signoret;‏ 25 במרץ 1921‏ – 30 בספטמבר 1985) הייתה שחקנית וסופרת צרפתייה ממוצא יהודי. מתוארת לעיתים קרובות כאחת מכוכבות הקולנוע הגדולות של צרפת. היא הייתה הצרפתייה הראשונה שזכתה בפרס אוסקר, על תפקידה בסרט "מקום בצמרת". מלבד האוסקר הייתה מועמדת לפרסים רבים, בהם: פרס באפט"א, גלובוס הזהב, אמי, פסטיבל הקולנוע בקאן וכן פרס דוב הכסף לשחקנית הטובה ביותר.
לקריאה נוספת

Monush, Barry (ed), The Encyclopedia of Hollywood Film Actors From the Silent Era to 1965. New York: Applause Books, 2003. ISBN 1-55783-551-9
Signoret, Simone, Nostalgia Isn't What It Used To Be. Weidenfeld and Nicolson, 1978. ISBN 0-297-77417-4
סימון סיניורה עם לורנס הארווי ב"מקום בצמרת", הסרט שהפך את סיניורה לשחקנית בינלאומית.
אעצם

| --- | --- |
 מדינה:  ישראל ישראל
 מחוז:  הדרום
 אוכלוסייה:  ‏
  ‑ בכפר בלתי מוכר:  10,400 (2019)
 קואורדינטות:  31°17′46″N 34°54′10″E﻿ / ﻿31.296041107793°N 34.90272164374°E﻿ / 31.296041107793; 34.90272164374 
  מפת מיקום  מפה מפורטת   (למפת צפון הנגב מוגדלת) אעצם(למפת צפון הנגב רגילה) אעצם(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אעצם(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אעצם  he tabBackground:;tabBorder:#aaa;defaultTab:0;
 
אעצם (בערבית: الأعسم; תעתיק מדויק: אל-אעסם) הוא כפר בלתי מוכר הקרוי על שם השבט הבדואי שחי בו, במחוז הדרום בנפת באר שבע. על פי מפקד אוכלוסין בשבטים בדואים שהתבצע בשנת 2019, בשבט מתגוררים כ-10,400 תושבים, רובם המוחלט הם צעירים בגילי 1 עד 18.
בשבט קיימים שני בתי ספר, "אעצם ב'" ו"אלמסתקבל".
הערות שוליים

↑  אוריאנה אלמסי, אתי ווייסבלאי, אוכלוסיית הבדואים בנגב - מבחר נתונים, באתר הכנסת, ‏16 בנובמבר 2020
↑  מיקוד - אעצם (שבט) - 8493000, באתר postalcode.48shops.com
↑  מפקד אוכלוסייה בשבטים בדואים
↑  בית ספר אלמסתקבל אעצם (שבט), באתר אולסקול
↑  בית ספר אל אעצם ב', אעצם (שבט), באתר מדלן
| --- | --- |
בקרת זהויות :  NLI: 987012473572905171 
ערך זה הוא קצרמרבנושא יישובים בישראל. אתם מוזמנים לתרום לוויקיפדיה ו.